pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลเตรียมความพร้อมการพระราชพิธีบรมราชาภิเษก อย่างสมพระเกียรติตามพระราชประเพณี
วันพุธที่ 2 มกราคม 2562
รัฐบาลเตรียมความพร้อมการพระราชพิธีบรมราชาภิเษก อย่างสมพระเกียรติตามพระราชประเพณี
รัฐบาลเตรียมความพร้อมการพระราชพิธีบรมราชาภิเษก
วันนี้ (2 มกราคม 2562) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์  จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรี โดยกล่าวถึง แถลงการณ์สํานักนายกรัฐมนตรี เรื่อง การพระราชพิธีบรมราชาภิเษกตามที่สํานักพระราชวังมีประกาศแจ้งว่า ทรงพระกรุณาโปรดเกล้าฯ ให้ตั้งการพระราชพิธีบรมราชาภิเษกตามพระราชประเพณี ระหว่างวันที่ 4 ถึง 6 พฤษภาคม 2562 นั้น รัฐบาลได้รับทราบแล้วด้วยความยินดียิ่ง ได้เตรียมการจัดงานสนองพระราชดําริและพระมหากรุณาธิคุณ ให้สมพระเกียรติตามพระราชประเพณี
ทั้งนี้ รัฐบาลก็ได้ตระเตรียมการต่าง ๆ อันพึงจะต้องปฏิบัติในส่วนของรัฐบาล เป็นการภายในไปพลางก่อนแล้ว โดยรัฐบาลจะแต่งตั้งคณะกรรมการอํานวยการจัดงาน และคณะกรรมการฝ่ายต่าง ๆ ซึ่งมอบหมายให้นายวิษณุ เครืองาม รองนายกรัฐมนตรี เป็นหัวหน้าเตรียมการดังกล่าวโดยจะกราบทูลเชิญ สมเด็จพระเทพรัตนราชสุดาฯ สยามบรมราชกุมารี ทรงเป็นประธานเพื่อให้การดําเนินการเป็นไปด้วยความเรียบร้อย
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- เร่งแก้ปัญหาตลาดนัดจตุจักร
วันศุกร์ที่ 30 พฤศจิกายน 2561
เร่งแก้ปัญหาตลาดนัดจตุจักร
เพื่อบรรเทาความเดือดร้อนให้แก่ผู้ค้ารายย่อยและประชาชนทั่วไป โดยโอนสิทธิจากการรถไฟแห่งประเทศไทยให้กรุงเทพมหานครเข้าบริหารจัดการตลาด
พฤหัสบดีที่ 29 พ.ย.61
เร่งแก้ปัญหาตลาดนัดจตุจักร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งแก้ไขปัญหาตลาดนัดจตุจักรเพื่อบรรเทาความเดือดร้อนให้แก่ผู้ค้ารายย่อยและประชาชนทั่วไป โดยโอนสิทธิจากการรถไฟแห่งประเทศไทยให้กรุงเทพมหานครเข้าบริหารจัดการตลาด ตั้งแต่วันที่ 1 ธ.ค. 61 เป็นต้นไป โดยจะปรับลดอัตราค่าเช่าแผงค้าสําหรับผู้ค้ารายย่อยเหลือ 1,800 บาทต่อเดือน จากเดิมแผงละ 3,100 บาท พร้อมทั้งดูแลรักษาความปลอดภัยและความสะอาดของตลาด เพื่ออํานวยความสะดวกแก่นักท่องเที่ยวและประชาชนที่ไปจับจ่ายใช้สอยในตลาดนัดจตุจักร ซึ่งเป็นแหล่งจําหน่ายสินค้าและแหล่งท่องเที่ยวที่สําคัญของกรุงเทพมหานคร ทั้งนี้ รัฐบาลมุ่งหวังลดความเหลื่อมล้ํา สร้างความเป็นธรรม และสร้างความประทับใจให้แก่ผู้ใช้บริการทุกคน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้บริหารกระทรวงดิจิทัลฯ ร่วมอวยพรปีใหม่ 2562 ให้แก่ข้าราชการ และเจ้าหน้าที่กระทรวงฯ
วันศุกร์ที่ 28 ธันวาคม 2561
ผู้บริหารกระทรวงดิจิทัลฯ ร่วมอวยพรปีใหม่ 2562 ให้แก่ข้าราชการ และเจ้าหน้าที่กระทรวงฯ
ผู้บริหารกระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม อวยพรปีใหม่ 2562 ให้กับนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นายขจิต สุขุม ผู้ช่วยปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารหน่วยงานในสังกัด ข้าราชการและเจ้าหน้าที่กระทรวงฯ เนื่องในโอกาสวันขึ้นปีใหม่ 2562 ภายหลังจากการประชุมผู้บริหารของกระทรวงฯ และหัวหน้าหน่วยงานในสังกัด ครั้งที่ 29/2561 ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) กรุงเทพฯ เมื่อวันที่ 26 ธันวาคม 2561 ทั้งนี้ ปลัดกระทรวงดิจิทัลฯ ได้อวยพรปีใหม่ 2562 ให้กับนาวาอากาศเอกสมศักดิ์ ขาวสุวรรณ์ รองปลัดกระทรวงฯ นางวรรณพร เทพหัสดิน ณ อยุธยา รองปลัดกระทรวงฯ นางคนึงนิจ คชศิลา ผู้ตรวจราชการกระทรวงฯ และนายขจิต สุขุม ผู้ช่วยปลัดกระทรวงฯ ตลอดจนผู้บริหาร ข้าราชการ พนักงานราชการ และเจ้าหน้าที่ในสํานักงานปลัดกระทรวงฯ เนื่องในโอกาสวันขึ้นปีใหม่ 2562 เช่นกัน เมื่อวันที่ 28 ธันวาคม 2561 ณ สํานักงานปลัดกระทรวงดิจิทัลเพื่อเศรษฐกิจและสังคม ศูนย์ราชการฯ กรุงเทพฯ
************************
รัฐบาลไทย-ข่าวทำเนียบรัฐบาล-กรมบัญชีกลาง ชี้แจงข้อมูลเกี่ยวกับสิทธิบำเหน็จบำนาญ กรณีติดคุกหรือล้มละลาย
วันพฤหัสบดีที่ 14 พฤษภาคม 2563
กรมบัญชีกลาง ชี้แจงข้อมูลเกี่ยวกับสิทธิบําเหน็จบํานาญ กรณีติดคุกหรือล้มละลาย
ตามที่มีการเผยแพร่ข้อมูลผ่านสื่อออนไลน์เกี่ยวกับบําเหน็จบํานาญ กรณีถูกศาลสั่งจําคุกหรือล้มละลาย ว่าจะยังคงได้รับบํานาญต่อไปหรือไม่
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการเผยแพร่ข้อมูลผ่านสื่อออนไลน์เกี่ยวกับบําเหน็จบํานาญ กรณีถูกศาลสั่งจําคุกหรือล้มละลาย ว่าจะยังคงได้รับบํานาญต่อไปหรือไม่ นั้น
กรมบัญชีกลางขอชี้แจงว่า ผู้รับบํานาญที่ถูกศาลพิพากษาถึงที่สุดให้จําคุก ในหรือหลังวันที่ 14 กุมภาพันธ์ 2551 จะยังคงได้รับบํานาญต่อไปได้ ด้วยเหตุผล ดังนี้
เดิม พระราชบัญญัติบําเหน็จบํานาญข้าราชการ พ.ศ. 2494 มาตรา 52 บัญญัติไว้ว่า ผู้รับบํานาญที่กระทําความผิดถึงต้องโทษจําคุกโดยคําพิพากษาโทษจําคุก เว้นแต่ความผิดในลักษณะลหุโทษ หรือความผิดอันได้กระทํา โดยประมาท และผู้รับบํานาญที่เป็นบุคคลล้มละลายทุจริต จะหมดสิทธิรับบํานาญตั้งแต่วันมีคําพิพากษาถึงที่สุด แต่ต่อมาในปี พ.ศ. 2551 กระทรวงการคลังได้ตราพระราชบัญญัติบําเหน็จบํานาญข้าราชการ (ฉบับที่ 25) พ.ศ. 2551 และให้ยกเลิกมาตรา 52 โดยมีเหตุผลสําคัญ 3 ประการ ได้แก่
1) บํานาญ เป็นเงินที่ตอบแทนความชอบที่ได้รับราชการมา ความชอบดังกล่าวเป็นสิ่งที่ผู้รับบํานาญได้สั่งสมมาตลอดชีวิตการรับราชการ แม้ผู้รับบํานาญจะได้กระทําผิดกฎหมายจนต้องได้รับโทษถึงจําคุกหรือเป็นบุคคลล้มละลายทุจริตในภายหลัง ก็ไม่ได้กระทบต่อความดีความชอบที่ผู้รับบํานาญได้กระทําไว้ในอดีต การนําเอาความผิด ที่ได้กระทําในวันนี้ ไปลบล้างความชอบที่ได้กระทําลงไปแล้วจึงไม่ถูกต้อง ยิ่งเมื่อเปรียบเทียบกับการรับบําเหน็จ ซึ่งเป็นเงินที่จ่ายเพื่อตอบแทนความชอบที่ได้รับราชการมาเช่นกัน เมื่อผู้รับบําเหน็จได้รับโทษจําคุกหรือเป็นบุคคลล้มละลายทุจริต ก็มิได้มีการเรียกเงินบําเหน็จที่ได้รับไปแล้วคืนแต่ประการใด
2) ผู้รับบํานาญ มีเงินบํานาญที่ได้รับจากรัฐบาลทุกเดือนเป็นรายได้เพียงประการเดียว การที่ผู้รับบํานาญถูกงดบํานาญเพราะเหตุถูกจําคุก ภายหลังเมื่อผู้รับบํานาญพ้นโทษก็จะกลายเป็นบุคคลผู้ไม่มีรายได้ ซึ่งรัฐบาลก็ต้องจัดสรรงบประมาณในการสงเคราะห์ดูแลเช่นเดิม
3) ผู้รับบํานาญที่เสียสิทธิในการได้รับบํานาญเมื่อถึงแก่ความตาย ทายาทจะไม่มีสิทธิในการขอรับบําเหน็จตกทอด ทั้งที่ทายาทมิได้มีส่วนร่วมในการกระทําความผิดด้วย
ทั้งนี้ หากมีข้อสงสัย สามารถติดต่อสอบถามข้อมูลเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ
รัฐบาลไทย-ข่าวทำเนียบรัฐบาล-โฆษกกระทรวงอุตสาหกรรม ร่วมประชุมหารือแนวทางการบูรณาการส่งเสริมผู้ประกอบการในพื้นที่ จ.ชัยภูมิ
วันพุธที่ 15 มกราคม 2563
โฆษกกระทรวงอุตสาหกรรม ร่วมประชุมหารือแนวทางการบูรณาการส่งเสริมผู้ประกอบการในพื้นที่ จ.ชัยภูมิ
นางสาวสุชาดา แทนทรัพย์ โฆษกกระทรวงอุตสาหกรรม ร่วมประชุมหารือแนวทางการบูรณาการส่งเสริมผู้ประกอบการในพื้นที่ จ.ชัยภูมิ โดยมีนายรัฐการ ด่านกุล ประธานสภาอุตสาหกรรมจังหวัดชัยภูมิ
จังหวัดชัยภูมิ : วันนี้ (15 มกราคม 2563) เวลา 15.00 น. นางสาวสุชาดา แทนทรัพย์ โฆษกกระทรวงอุตสาหกรรม พร้อมด้วยนายณัฐพล รังสิตพล อธิบดีกรมส่งเสริมอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรม นางสาวอัญชลีย์พร เขียวเกษม ผู้อํานวยการศูนย์ส่งเสริมอุตสาหกรรมภาคที่ 6 จังหวัดนครราชสีมา ร่วมประชุมหารือแนวทางการบูรณาการส่งเสริมผู้ประกอบการในพื้นที่ จ.ชัยภูมิ โดยมีนายรัฐการ ด่านกุล ประธานสภาอุตสาหกรรมจังหวัดชัยภูมิ นายสิทธิพล สุทธิศักดิ์ภักดี ประธานหอการค้าชัยภูมิ และผู้นําชุมชนจังหวัดชัยภูมิ เข้าร่วมประชุม ณ ห้องประชุมสภาอุตสาหกรรมจังหวัดชัยภูมิ
โดยในส่วนของกระทรวงอุตสาหกรรม กรมส่งเสริมอุตสาหกรรม ได้จัดเตรียมโครงการต่างๆ เพื่อพัฒนาและส่งเสริมผู้ประกอบการกลุ่มอุตสาหกรรมเกษตรและอุตสาหกรรมอาหารสู่ระบบมาตรฐาน การบริหารจัดการโลจิสติกส์ การพัฒนาประสิทธิภาพการผลิต การพัฒนาผลิตภัณฑ์สร้างมูลค่าเพิ่มและการพัฒนาร่วมกลุ่ม SMEs เพื่อเชื่อมโยงอุตสาหกรรม ส่วนวิสาหกิจชุมชนในพื้นที่จะมีการพัฒนาศักยภาพและยกระดับผู้ผลิตผลิตภัณฑ์หนึ่งตําบลหนึ่งผลิตภัณฑ์ การเพิ่มมูลค่าผลิตภัณฑ์อุตสาหกรรมท่องเที่ยวภายใต้อัตลักษณ์จังหวัด #กระทรวงอุตสาหกรรม #การส่งเสริมและพัฒนาSMEs
รัฐบาลไทย-ข่าวทำเนียบรัฐบาล-พิธีทำบุญตักบาตร ถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
วันอาทิตย์ที่ 12 สิงหาคม 2561
พิธีทําบุญตักบาตร ถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
พิธีทําบุญตักบาตร ถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
วันนี้ (12 สิงหาคม 2561) เวลา 07.00 น. นายอุตตม สาวนายน รัฐมนตรีว่าการกระทรวงอุตสาหกรรม ภริยา พร้อมด้วย นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ภริยา นางสาวนิสากร จึงเจริญธรรม รองปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมพิธีทําบุญตักบาตรถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561 โดยมีพลเอก ประยุทธ์ จันทร์โอชา นายกรัฐมนตรี เป็นประธาน ณ บริเวณพิธีท้องสนามหลวง
รัฐบาลไทย-ข่าวทำเนียบรัฐบาล-กรมอุตสาหกรรมพื้นฐานและการเหมืองแร่ เผยรัฐมนตรีว่าการกระทรวงอุตสาหกรรม ให้เหมืองแร่โพแทชทำข้อมูลฐานเปรียบเทียบยุติข้อโต้แย้งผลกระทบจากการทำเหมือง
วันจันทร์ที่ 23 มกราคม 2560
กรมอุตสาหกรรมพื้นฐานและการเหมืองแร่ เผยรัฐมนตรีว่าการกระทรวงอุตสาหกรรม ให้เหมืองแร่โพแทชทําข้อมูลฐานเปรียบเทียบยุติข้อโต้แย้งผลกระทบจากการทําเหมือง
กรมอุตสาหกรรมพื้นฐานและการเหมืองแร่ (กพร.) กระทรวงอุตสาหกรรม เผยรัฐมนตรีว่าการกระทรวงอุตสาหกรรม ออกประกาศให้เหมืองแร่โพแทชต้องทําข้อมูลฐานเปรียบเทียบ (Baseline Data) ด้านสิ่งแวดล้อมและสุขภาพของประชาชนในพื้นที่ก่อนการทําเหมือง เพื่อความชัดเจนด้านผลกระทบ
รัฐบาลไทย-ข่าวทำเนียบรัฐบาล-กระทรวงการคลังร่วมใจสู้ภัย COVID-19
วันพฤหัสบดีที่ 12 มีนาคม 2563
กระทรวงการคลังร่วมใจสู้ภัย COVID-19
พลเอกประยุทธ์ จันทร์โอชา นายกรัฐมนตรี ได้มีแนวนโยบายพร้อมกําชับให้ทุกภาคส่วนร่วมกันป้องกันและแก้ไขปัญหาการแพร่ระบาดของเชื้อไวรัสโคโรนา 2019 หรือโควิด 19
ด้วยพลเอกประยุทธ์ จันทร์โอชา นายกรัฐมนตรี ได้มีแนวนโยบายพร้อมกําชับให้ทุกภาคส่วนร่วมกันป้องกันและแก้ไขปัญหาการแพร่ระบาดของเชื้อไวรัสโคโรนา 2019 หรือโควิด 19 ซึ่ง ดร.อุตตม สาวนายน รัฐมนตรีว่าการกระทรวงการคลัง เปิดเผยว่าได้มอบนโยบายให้กรมสรรพสามิตส่งเสริมและสนับสนุนการใช้แอลกอฮอล์หรือสุราสามทับหากนําไปผลิตเป็นผลิตภัณฑ์ทําความสะอาด โดยการให้สิทธิประโยชน์ทางภาษีในอัตราภาษีศูนย์ของสุราสามทับ (แอลกอฮอล์) เพื่อเป็นการลดต้นทุนทางภาษีและให้มีปริมาณผลิตภัณฑ์ทําความสะอาดมือเพียงพอต่อความต้องการของประชาชนในการเสริมสร้างความปลอดภัยจากการติดเชื้อไวรัสโคโรนา หรือโควิด 19 โดยการให้สิทธิทางภาษีในอัตราภาษีศูนย์ของสุราสามทับ (แอลกอฮอล์) ดังกล่าว สั่งการให้มีการบูรณาการการทํางานร่วมกันระหว่างธนาคารออมสิน สํานักงานสลากกินแบ่งรัฐบาลและองค์การสุรา เตรียมผลิตและแจกจ่ายผลิตภัณฑ์ทําความสะอาดมือที่ใช้แอลกอฮอล์บริสุทธิ์และควบคุมการผลิตโดยมาตรฐานองค์การสุราให้แก่ประชาชนเพื่อเพิ่มความปลอดภัยจากการติดเชื้อไวรัส จํานวน 1,000,000 ชิ้น ขนาด 25 ml. โดยจะเริ่มแจกจ่ายได้ในช่วงเดือนมีนาคม 2563 ผ่านเครือข่ายธนาคารออมสินทุกสาขา อีกทั้งให้กรมสรรพสามิตประสานความร่วมมือไปยังสมาคมการค้าผู้ผลิตเอทานอลไทย สมาคมเอทานอลจากมันสําปะหลัง และผู้ประกอบการโรงงานเอทานอล รวมจํานวน 26 โรงงาน เพื่อขอสนับสนุนการใช้แอลกอฮอล์หรือสุราสามทับหากนําไปผลิตเป็นผลิตภัณฑ์ทําความสะอาดมือ โดยการให้สิทธิทางภาษีอัตราศูนย์ของสุราสามทับ (แอลกอฮอล์) จํานวนกว่า 300,000 ลิตร นํามาผลิตเป็นผลิตภัณฑ์ทําความสะอาดมือ โดยจะกระจายไปยังสํานักงานสรรพสามิตภาคที่ 1-10 สํานักงานสรรพสามิตพื้นที่ทุกพื้นที่ทั่วประเทศ โดยในแต่ละพื้นที่จะแจกจ่ายจํานวน 100 ลิตรต่อวัน โดยประชาชนสามารถนําภาชนะมาขอรับ ณ สํานักงานสรรพสามิตพื้นที่ทั่วประเทศ คนละไม่เกิน 1 ลิตรต่อวัน เพื่อเป็นการช่วยป้องกันการแพร่กระจายของเชื้อไวรัสโคโรนา 2019 หรือโรคโควิด 19 และเพื่อป้องกันปัญหา การขาดแคลนแอลกอฮอล์ในท้องตลาดได้อีกทางหนึ่งด้วย ทั้งนี้ กระทรวงการคลังจะได้ประสานการดําเนินงานเพื่อสนับสนุนศูนย์บริหารสถานการณ์การแพร่ระบาดโควิด 19 ในการแก้ไขปัญหา การแพร่ระบาดของเชื้อไวรัสโคโรนา 2019 หรือโควิด 19 อย่างมีประสิทธิภาพต่อไป
ฝ่ายประชาสัมพันธ์ สํานักงานเลขานุการกรม
โทร. 0 2241 4778
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมวางพานพุ่มดอกไม้ถวายสักการะพระบรมราชานุสรณ์พระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พุทธศักราช 2560
วันพฤหัสบดีที่ 6 เมษายน 2560
กระทรวงอุตสาหกรรม ร่วมวางพานพุ่มดอกไม้ถวายสักการะพระบรมราชานุสรณ์พระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พุทธศักราช 2560
กระทรวงอุตสาหกรรม ร่วมวางพานพุ่มดอกไม้ถวายสักการะพระบรมราชานุสรณ์พระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พุทธศักราช 2560
วันนี้ (6 เมษายน 2560) นางวรวรรณ ชิตอรุณ รองเลขาธิการคณะกรรมการอ้อยและน้ําตาลทราย เป็นประธานวางพานพุ่มดอกไม้ถวายสักการะพระบรมราชานุสรณ์พระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ พุทธศักราช 2560 โดยมีผู้บริหาร ข้าราชการกระทรวงอุตสาหกรรม ร่วมถวายสักการะ ณ สะพานพระพุทธยอดฟ้า กรุงเทพฯ
รัฐบาลไทย-ข่าวทำเนียบรัฐบาล-รัฐบาลส่งเสริมให้ผู้พิการมีงานทำแล้วกว่า 3 หมื่นราย พร้อมเร่งสร้างความเข้าใจแก่ผู้ประกอบการให้ปฏิบัติตามกฎหมาย ด้านนายกฯ กำชับ พม. พัฒนาฐานข้อมูลคนพิการอย่างบูรณาการ พร้อมฝากถึงนาย
วันจันทร์ที่ 31 ตุลาคม 2559
รัฐบาลส่งเสริมให้ผู้พิการมีงานทําแล้วกว่า 3 หมื่นราย พร้อมเร่งสร้างความเข้าใจแก่ผู้ประกอบการให้ปฏิบัติตามกฎหมาย ด้านนายกฯ กําชับ พม. พัฒนาฐานข้อมูลคนพิการอย่างบูรณาการ พร้อมฝากถึงนาย
รัฐบาลส่งเสริมให้ผู้พิการมีงานทําแล้วกว่า 3 หมื่นราย พร้อมเร่งสร้างความเข้าใจแก่ผู้ประกอบการให้ปฏิบัติตามกฎหมาย ด้านนายกฯ กําชับ พม. พัฒนาฐานข้อมูลคนพิการอย่างบูรณาการ พร้อมฝากถึงนาย
โฆษกรัฐบาล เผย รัฐบาลส่งเสริมให้ผู้พิการมีงานทําแล้วกว่า 3 หมื่นราย พร้อมเร่งสร้างความเข้าใจแก่ผู้ประกอบการให้ปฏิบัติตามกฎหมาย ด้านนายกฯ กําชับ พม. พัฒนาฐานข้อมูลคนพิการอย่างบูรณาการ พร้อมฝากถึงนายจ้าง เปิดใจค้นหาศักยภาพลูกจ้างพิการ อาจทําให้พบกําลังสําคัญในการขับเคลื่อนสถานประกอบการ
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ปีนี้รัฐบาลส่งเสริมให้ผู้พิการได้รับการจ้างงานแล้ว 34,601 ราย ทั้งในหน่วยงานภาครัฐ และสถานประกอบการเอกชน รวมทั้งเร่งประชาสัมพันธ์ให้ความรู้แก่นายจ้างในการปฏิบัติตามกฎหมายเพื่อพัฒนาคุณภาพชีวิตของผู้พิการ โดยมีสถานประกอบการปฏิบัติตามกฎหมายแล้ว 11,443 แห่ง คิดเป็นร้อยละ 97.07 ของสถานประกอบการทั้งหมดที่มีลูกจ้าง 100 คนขึ้นไป
“สถานประกอบการที่มีลูกจ้าง 100 คนขึ้นไปจะต้องจ้างลูกจ้างในอัตราส่วนลูกจ้าง 100 คนต่อผู้พิการ 1 คน เศษของลูกจ้าง 100 คน หากเกิน 50 คนจะต้องรับผู้พิการเพิ่มอีก 1 คน ซึ่งนายจ้างสามารถนําค่าใช้จ่ายในการจ้างผู้พิการ และการจัดสิ่งอํานวยความสะดวกให้แก่ผู้พิการ ไปหักเป็นค่าใช้จ่ายได้ 2 เท่าของค่าใช้จ่ายที่เกิดขึ้นจริงในการคํานวณกําไรสุทธิเพื่อเสียภาษีเงินได้ของสถานประกอบการ ส่วนสถานประกอบการที่ไม่รับผู้พิการเข้าทํางานตามเงื่อนไขดังกล่าว จะต้องส่งเงินเข้ากองทุนส่งเสริมคนพิการและพัฒนาคุณภาพชีวิตคนพิการเป็นรายปี
นอกจากนี้ ยังมีโครงการส่งเสริมการรวมกลุ่มของคนพิการหรือผู้ดูแลคนพิการเพื่อประกอบอาชีพ จํานวน 120 กลุ่ม กลุ่มละ 50,000 บาท โดยจะต้องมีสมาชิก 20 คนขึ้นไป ประกอบอาชีพในพื้นที่มาแล้วไม่น้อยกว่า 3 เดือน มีแผนการดําเนินงานต่อไปเป็นรูปธรรมชัดเจน และได้รับการคัดเลือกจาก พม. จังหวัด ซึ่งมีผู้ได้รับประโยชน์แล้ว 3,015 คน”
พลตรี สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี กําชับ พม. พัฒนาระบบฐานข้อมูลคนพิการให้ครบถ้วนและเชื่อมโยงกับทุกภาคส่วนที่เกี่ยวข้องเพื่อความสะดวกในการจัดสวัสดิการและการพัฒนาอาชีพแก่คนพิการอย่างเหมาะสม สอดคล้องกับแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment Master Plan)
“ท่านนายกฯ ฝากถึงผู้ประกอบการให้เปิดใจค้นหาศักยภาพของลูกจ้างพิการ ซึ่งไม่แตกต่างกับคนทั่วไปที่มีข้อจํากัด มีสิ่งที่ทําไม่ได้ และมีสิ่งที่ทําได้เป็นอย่างดี จะช่วยให้ได้กําลังสําคัญในการขับเคลื่อนงานของสถานประกอบการเพิ่มมากขึ้น นอกจากนี้ รัฐบาลได้จัดระบบให้ความช่วยเหลือแก่ทั้งนายจ้างที่ประสบปัญหาในการจ้างงานคนพิการ และคนพิการที่ประสบปัญหาการทํางานในทุกกรณี สามารถขอความช่วยเหลือจากนักสังคมสงเคราะห์ได้”
ทั้งนี้ ผู้พิการสอบถามรายละเอียดเพิ่มเติมและแสดงความประสงค์เพื่อหางานทํา ได้ที่ สํานักงานจัดหางาน ศูนย์บริการคนพิการ ทุกจังหวัด และในเว็บไซต์ตลาดงานคนพิการ
-----------------------------------------------------
รัฐบาลไทย-ข่าวทำเนียบรัฐบาล-รมว.กต.ร่วมกล่าวถ้อยแถลงในการประชุม Recovery Better Together Action Forum และประกาศการบริจาคเงินของไทยแก่ UN COVID-19 Response and Recovery Multi-Partner [กระทรวงการต่างประเทศ]
วันพุธที่ 1 กรกฎาคม 2563
รมว.กต.ร่วมกล่าวถ้อยแถลงในการประชุม Recovery Better Together Action Forum และประกาศการบริจาคเงินของไทยแก่ UN COVID-19 Response and Recovery Multi-Partner [กระทรวงการต่างประเทศ]
รัฐมนตรีว่าการกระทรวงการต่างประเทศร่วมกล่าวถ้อยแถลงในการประชุม Recovery Better Together Action Forum และประกาศการบริจาคเงินของไทยแก่ UN COVID-19 Response and Recovery Multi-Partner Trust Fund (UN COVID-19 MPTF)
เมื่อวันที่ ๒๖ มิถุนายน ๒๕๖๓ นายดอน ปรมัตถ์วินัย รัฐมนตรีว่าการกระทรวงการต่างประเทศ กล่าวถ้อยแถลงในการประชุม Recovery Better Together Action Forum ตามคําเชิญของนาง Amina J. Mohammed รองเลขาธิการสหประชาชาติ ซึ่งจัดขึ้นผ่านระบบการประชุมทางไกล และได้ประกาศการบริจาคเงินของรัฐบาลไทยให้แก่กองทุน UN COVID-19 Response and Recovery Multi-Partner Trust Fund (UN COVID-19 MPTF) เป็นจํานวน ๑๐๐,๐๐๐ ดอลลาร์สหรัฐ
การบริจาคเงินให้แก่กองทุน UN COVID-19 MPTF ดังกล่าวของไทย มุ่งสนับสนุนการดําเนินงานของสหประชาชาติและแสดงความเป็นน้ําหนึ่งใจเดียวกับประชาคมระหว่างประเทศ ในการรับมือกับสถานการณ์ COVID-19 ด้วยการให้ความช่วยเหลือประเทศที่กําลังเผชิญวิกฤตในปัจจุบันให้สามารถตั้งรับและฟื้นฟูเศรษฐกิจ สังคม และความเป็นอยู่ของประชาชน ให้เข้าสู่สภาวะปกติได้อย่างยั่งยืนและผ่านพ้นอุปสรรคและวิกฤตนี้ไปด้วยกัน
กองทุน UN COVID-19 MPTF ริเริ่มและประกาศจัดตั้งโดยนาย António Guterres เลขาธิการสหประชาชาติ เพื่อเป็นกลไกระดมทุนให้ความช่วยเหลือแก่ประเทศที่ได้รับผลกระทบจากสถานการณ์การระบาดของ COVID-19 ปัจจุบัน มีประเทศที่ร่วมบริจาคแล้ว อาทิ เดนมาร์ก ไอซ์แลนด์ เนเธอร์แลนด์ นิวซีแลนด์ นอร์เวย์ สโลวาเกีย สวิตเซอร์แลนด์ ทั้งนี้ สหประชาชาติเริ่มจัดสรรเงินจากกองทุนฯ ผ่านโครงการต่าง ๆ เพื่อให้ความช่วยเหลือแก่ประเทศที่ได้รับผลกระทบแล้ว
รัฐบาลไทย-ข่าวทำเนียบรัฐบาล-รมว.เกษตรฯ ส่งสารแสดงความยินดี ตลาด TOCOM เปิดขายยางแท่งไทย (TSR)
วันพฤหัสบดีที่ 11 ตุลาคม 2561
รมว.เกษตรฯ ส่งสารแสดงความยินดี ตลาด TOCOM เปิดขายยางแท่งไทย (TSR)
รมว.เกษตรฯ ส่งสารแสดงความยินดี ตลาด TOCOM เปิดขายยางแท่งไทย (TSR)
นายกฤษฎา บุญราช รัฐมนตรีว่าการกระทรวงเกษตรและสหกรณ์ ส่งสารแสดงความยินดีในพิธีเปิด การซื้อขายยางแท่ง (TSR) ในตลาดซื้อขายล่วงหน้าโตเกียว (TOCOM) พร้อมทั้งเน้นย้ําถึงความพร้อมและคุณภาพของยางแท่งไทย ที่พร้อมสนองความต้องการที่หลากหลายของอุตสาหกรรมโลก โดยได้มอบหมายนายชลธิศักดิ์ ชาวปากน้ํา อัครราชทูตที่ปรึกษา (ฝ่ายการเกษตร) ในฐานะผู้แทนกระทรวงเกษตรและสหกรณ์ เข้าร่วมพิธีเปิดการซื้อขายยางแท่งไทย (TSR) ในตลาดซื้อขายล่วงหน้าโตเกียว (TOCOM) เมื่อวันที่ 9 ตุลาคม 2561 ที่ผ่านมา โดยมีผู้บริหารระดับสูงของ TOCOM สมาคมส่งเสริมการซื้อขายล่วงหน้า สมาคมผู้ค้ายางแห่งประเทศญี่ปุ่น บริษัทเอกชนที่เกี่ยวข้อง และสื่อมวลชนจํานวนมากเข้าร่วมงาน
สําหรับสารดังกล่าว ได้กล่าวแสดงความยินดีและขอบคุณต่อผู้บริหาร TOCOM และผู้เกี่ยวข้องทั้งฝ่ายไทยและญี่ปุ่นที่ร่วมกันจนทําให้เกิดการซื้อขายยางแท่งของไทย โดยที่การซื้อขายยางแผ่นรมควันของไทยในตลาด TOCOM มีประวัติศาสตร์อันยาวนานและนับเป็นจุดเริ่มต้นหนึ่งของตลาด TOCOM ดังนั้น การเปิดการซื้อขายยางแท่งของไทยเพิ่มเติมจากยางแผ่นในครั้งนี้ จะเป็นการตอบสนองความต้องการของผู้ใช้ที่มีความหลากหลายมากขึ้น นอกจากนี้ ยังแสดงจุดยืนความพร้อมของเกษตรกรและผู้ประกอบการของไทย ตลอดจนเน้นย้ําถึงจุดยืนในฐานะผู้ผลิตยางพาราคุณภาพปีละประมาณ 4 ล้านตัน และเป็นประเทศผู้ส่งออกยางพาราชั้นนําของโลก อย่างไรก็ตาม การเปิดการซื้อขายยางแท่งในครั้งนี้ จะเป็นการขยายช่องทางการเข้าถึงยางแท่งคุณภาพของผู้ใช้ และหวังว่าจะนําประโยชน์มายัง 2 ประเทศ โดยเฉพาะอย่างยิ่งเกษตรชาวสวนยางไทยได้อย่างยั่งยืน
ทั้งนี้ ตลาดซื้อขายล่วงหน้าโตเกียว หรือ TOCOM เริ่มการซื้อขายยางแผ่น (RSS) ในปี 2495 หรือเมื่อ 66 ปีที่แล้ว ได้รับความเชื่อถือจากผู้ซื้อขายในตลาดล่วงหน้าจนกลายเป็นหนึ่งในราคาอ้างอิงการซื้อขายยางพารา และนอกจากยางพาราแล้ว ปัจจุบันมีการซื้อขายโลหะมีค่า เช่น ทองคํา ทองคําขาว น้ํามันดิบ และสินค้าเกษตร เช่น ถั่วเหลือง เป็นต้น ด้านผู้เชี่ยวชาญระบุว่า สินค้า TSR เป็นสินค้าที่ผู้เกี่ยวข้องรอให้มีการเปิดซื้อขายมานานแล้ว โดยหลังจากพิจารณาอย่างถี่ถ้วน TOCOM ตัดสินใจเลือกยางแท่งของไทยในการซื้อขาย เนื่องจากไทยเป็นประเทศผู้ผลิตยางพาราอันดับ 1 และผลิตยางพาราที่มีคุณภาพ ซึ่งคาดว่าการซื้อขายยางแท่งของไทยในครั้งนี้จะประสบความสําเร็จด้วยดี
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีเผยยังไม่มีความจำเป็นปรับแก้ไขประกาศของ ป.ป.ช. กรณีการรับทรัพย์สินของเจ้าหน้าที่รัฐเกิน 3,000 บาท
วันอังคารที่ 9 มกราคม 2561
นายกรัฐมนตรีเผยยังไม่มีความจําเป็นปรับแก้ไขประกาศของ ป.ป.ช. กรณีการรับทรัพย์สินของเจ้าหน้าที่รัฐเกิน 3,000 บาท
นายกรัฐมนตรีเผยยังไม่มีความจําเป็นปรับแก้ไขประกาศของ ป.ป.ช. กรณีการรับทรัพย์สินของเจ้าหน้าที่รัฐเกิน 3,000 บาท
วันนี้ (9 มกราคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการปรับแก้ไขประกาศของ ป.ป.ช. (คณะกรรมการป้องกันและปราบปรามการทุจริตแห่งชาติ) เรื่องการรับทรัพย์สิน หรือ ประโยชน์อื่นใดของเจ้าหน้าที่รัฐเกิน 3,000 บาทว่า ได้สั่งการไปแล้ว ยังไม่มีความจําเป็นที่จะปรับแก้ไขประกาศดังกล่าว ซึ่งหากของมีมูลค่าเกิน 3,000 บาท เจ้าหน้าที่รัฐไม่สามารถรับได้อยู่แล้ว ในส่วนกรณีการเดินทางไปต่างประเทศมูลค่าของที่ให้เกิน 3,000 บาท ต้องรายงานและให้ต้นสังกัดเป็นผู้พิจารณากลั่นกรอง เก็บดูแลรักษาต่อไป
----------------------------------
รัฐบาลไทย-ข่าวทำเนียบรัฐบาล-ไทยพร้อมสนับสนุนการเป็นประธานอาเซียนของเวียดนามในปี 2563 และขอบคุณที่เวียดนามสนับสนุนการเป็นเจ้าภาพของไทยในปีนี้
วันเสาร์ที่ 2 พฤศจิกายน 2562
ไทยพร้อมสนับสนุนการเป็นประธานอาเซียนของเวียดนามในปี 2563 และขอบคุณที่เวียดนามสนับสนุนการเป็นเจ้าภาพของไทยในปีนี้
ไทยพร้อมสนับสนุนการเป็นประธานอาเซียนของเวียดนามในปี 2563 และขอบคุณที่เวียดนามสนับสนุนการเป็นเจ้าภาพของไทยในปีนี้
วันนี้ (วันเสาร์ที่ 2 พฤศจิกายน 2562) เวลา 19.00 น. ณ ห้อง Sappire 108 ชั้น 1 อาคารอิมแพค ฟอรั่ม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบหารือกับนายเหวียน ซวน ฟุก นายกรัฐมนตรีสาธารณรัฐสังคมนิยมเวียดนาม ในห้วงการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีได้ยืนยันความพร้อมของไทยที่จะสนับสนุนการเป็นประธานอาเซียนของเวียดนามในปี2563 และขอบคุณที่เวียดนามสนับสนุนการเป็นเจ้าภาพของไทยในปีนี้ ซึ่งไทยได้พยายามผลักดันประเด็นที่เป็นประโยชน์หลายประเด็นแต่หากมีเรื่องใดที่ไม่สามารถบรรลุฉันทามติได้ขอรับการสนับสนุนของเวียดนามในปีหน้า
นายกรัฐมนตรีเวียดนามชื่นชมบทบาทการเป็นประธานอาเซียนของไทย ซึ่งส่งผลให้อาเซียนมีพัฒนาการในเชิงสร้างสรรค์ ขอบคุณนายกรัฐมนตรีที่ให้ความสําคัญกับเวทีในภูมิภาคมาโดยตลอด และขอบคุณที่ดูแลแรงงานเวียดนามในไทยเป็นอย่างดี และยินดีที่ภายใต้การสนับสนุนของนายกรัฐมนตรี ทําให้มูลค่าการค้าระหว่างทั้งสองประเทศเพิ่มมากขึ้น ทั้งนี้ ไทยหวังที่จะส่งเสริมความร่วมมือด้านการบริหารจัดการน้ําอย่างยั่งยืนในอนุภูมิภาค ผ่านกรอบคณะกรรมาธิการแม่น้ําโขง (Mekong River Commission) และกรอบแม่โขง-ล้านช้าง
ทั้งสองฝ่ายชื่นชมความสัมพันธ์ทวิภาคีไทย-เวียดนาม ที่มีพลวัตอย่างต่อเนื่อง ซึ่งเห็นพ้องที่จะยกระดับความสัมพันธ์สู่การเป็นหุ้นส่วนทางยุทธศาสตร์ที่เข้มแข็ง นายกรัฐมนตรีแสดงความห่วงกังวลต่อประเด็นความท้าทายเกี่ยวกับสภาพอากาศ อาทิ สถานการณ์ไฟป่าและมลพิษหมอกควันข้ามแดนซึ่งไทยและเวียดนามได้รับผลกระทบ จึงเห็นว่าอาเซียนควรร่วมมือกันมากขึ้น แลกเปลี่ยนข้อมูล และร่วมมือกับบริหารจัดการเพื่อการพัฒนาอย่างยั่งยืน นอกจากนี้ ไทยและเวียดนามหวังว่ามูลค่าการค้าจะบรรลุเป้าหมาย 2 หมื่นล้านดอลลาร์สหรัฐในปี ค.ศ. 2020 โดยผู้นําทั้งสองยินดีและพร้อมอํานวยความสะดวกให้แก่นักลงทุน
ทั้งนี้ นายกรัฐมนตรีขอให้เวียดนามพิจารณาขยายระยะเวลาข้อกําหนดการนําเข้าชิ้นส่วนยานยนต์ ซึ่งอาจส่งผลกระทบต่อการนําเข้าชิ้นส่วนจากไทย และยืนยันกับเวียดนามว่าไทยยินดีแลกเปลี่ยนประสบการณ์ในการแก้ไขปัญหาการประมง IUU เพื่อเป็นผลดีต่อการยกระดับมาตรฐานการประมงเวียดนามด้วย